கேள்வி: மன்னார்குடி மல்லிநாதசுவாமி ஜினாலயம் பற்றி விளக்கவும்.
பதில்: File:Mannargudijaintemple1.jpg மல்லிநாதசுவாமி ஜினாலயம், திருவாரூர் மாவட்டம் மன்னார்குடி உள்ள மல்லிநாதர் அர்ப்பணிக்கப்பட்ட சமணர் கோயிலாகும்.F.R.Hemingway, Tanjore District Gazetteer, Government Press, Madras, 1906, p.227 சோழ நாட்டில் கரந்தை ஆதீஸ்வரசுவாமி ஜினாலயம், கும்பகோணம் சந்திரப்பிரப பகவான் ஜினாலயம், தீபங்குடி தீபநாயகசுவாமி ஜினாலயம் ஆகிய இடங்களில் சமணர் கோயில்கள் உள்ளன.http://www.tamilvu.org/slet/lB100/lB100pd1.jsp?book_id=216&pno=12மயிலை சீனி வேங்கடசாமி, சமணமும் தமிழும்,திருநெல்வேலி தென்னிந்திய சைவசித்தாந்த நூற்பதிப்புக்கழகம் லிட், சென்னை, மூன்றாம் பதிப்பு 2000
கேள்வி: மன்னார்குடி மல்லிநாதசுவாமி ஜினாலயம் - கோயில் அமைப்பு பற்றி தகவல் சொல்.
பதில்: இராஜகோபுரம், கருவறை, அந்தராளம், அர்த்தமண்டபம், முகமண்டபம், மகாமண்டபம், கொடி மரம், சமையலறை, பாதுகாப்பு அறை ஆகிய அங்கங்களை இக்கோயில் கொண்டுள்ளது. இராஜகோபுரம் மூன்று நிலைகளைக் கொண்டுள்ளது. முகமண்டபத்தில் உள்ள ஓர் அறையில் ரிசபதேவர் தீர்த்தங்கரர் உள்ளார். அவரது இரு புறமும் யட்சர்கள் உள்ளனர். மகாமண்டபம் மராத்தியர் கலைப்பாணியில் அமைந்துள்ளது. இங்கு பத்மாவதி, தர்மதேவி, பிரம்மதேவி, ஜ்வாலாமாலினி தேவி, சேத்திரபாலர் ஆகியோரின் சன்னதிகள் உள்ளன. பிரகாரத்தில் சுவேதாம்பர தீர்த்தங்கரர் மற்றும் மகாவீரர் ஆகியோரின் சிற்பங்கள் உள்ளன. இராஜகோபுரத்தின் முன்பாக, கோயிலின் வடபுறத்தில், இடிந்த நிலையிலான மடம் உள்ளது. தேர் மண்டபம், வாகன மண்டபம் ஆகியவையும் உள்ளன. G.Thillai Govindarajan, Jainism in Thanjavur District Tamil Nadu, Nehru Trust for the Indian Collections at the Victoria & Albert Museum, New Delhi, 110 001, May 2010
கேள்வி: மன்னார்குடி மல்லிநாதசுவாமி ஜினாலயம் - மூலவர் குறித்து விரிவாக சொல்லுங்கள்.
பதில்: கோயிலின் மூலவராக மல்லிநாதர் உள்ளார். 56 செமீ உயரமுள்ள மூலவர் சிற்பம் 1986ஆம் ஆண்டு வடிக்கப்பட்டுள்ளது. பழைய மூலவர் சிற்பம் மூக்குப்பகுதி உடைந்த நிலையில் அர்த்தமண்டபத்தில் காணப்படுகிறது. உற்சவர் மகாமண்டபத்தில் காணப்படுகிறார். உற்சவர் பீடத்தில் அடியில் கிரந்த எழுத்து பொறிக்கப்பட்டுள்ளது.
கேள்வி: மன்னார்குடி மல்லிநாதசுவாமி ஜினாலயம் - புத்தர் சிலை குறித்து விரிவாக சொல்லுங்கள்.
பதில்: இக்கோயிலின் பிரகாரத்தில் அமர்ந்த நிலையில் தியான கோலத்தில் ஒரு புத்தர் சிலையைக் களப்பணியின்போது காணமுடிந்தது. புன்னகை தவழும் முகம், புன்னகை சிந்தும் உதடுகள், சற்றே மூடிய நிலையிலான கண்கள், நீண்டு வளர்ந்த காதுகள் போன்ற கூறுகளுடன் மேலாடையுடன் இச்சிலை உள்ளது. உள்ளூரில் சிலர் இச்சிலையைச் சமண தீர்த்தங்கரர் சிலை என்று கூறிவருகின்றனர்.